12.5.2023 г.
(15)
BG
Официален вестник на Европейския съюз
L 127/3
Прегледът на тенденциите от значение за оценката на вероятността за продължаване или повторно възникване на вредата обхвана периода от 1 януари 2018 г. до края на разследвания период в рамките на прегледа („разглежданият период“). 2.
ПРОДУКТ, ПРЕДМЕТ НА ПРЕГЛЕДА, РАЗГЛЕЖДАН ПРОДУКТ И СХОДЕН ПPОДУКТ
2.1.
Продукт, предмет на преглед в рамките на прегледа с оглед изтичане на срока на действие на мерките и частичния междинен преглед (16)
Продуктът, предмет на настоящите прегледи, е прежда с висока здравина от полиестери, която не се предлага за продажба на дребно, включително монофиламенти с линейна плътност, по-малка от 67 decitex (различни от шевни конци и усукани във формата на Z корд (многократно пресукани) прежди, предназначени за производството на шевни конци, готови за обагряне и довършителни операции, хлабаво навити върху пластмасова перфорирана цев), понастоящем класирани в код по КН ex 5402 20 00 (код по ТАРИК 5402 20 00 10) („продуктът, предмет на прегледа“).
Кодовете по КН и ТАРИК са посочени само за информация, без да се засяга възможността за последваща промяна в тарифното класиране.
(17)
ПВЗП се използват в различни приложения, като например подсилване на гуми, широки тъкани, предпазни колани, въздушни възглавници, въжета, мрежи и редица промишлени приложения. 2.2.
Разглеждан продукт
(18)
Разглежданият продукт във връзка с прегледа с оглед изтичане на срока на действие на мерките и с разследването в рамките на частичния междинен преглед е продуктът, предмет на прегледа, с произход от Китай. 2.3.
Сходен продукт
(19)
Разследванията показаха, че следните продукти имат едни и същи основни физически, химически и технически характеристики, както и едни и същи видове основна употреба: — разглежданият продукт; — продуктът, предмет на прегледа, произвеждан и продаван на вътрешния пазар на Китай; и — продуктът, предмет на прегледа, произвеждан и продаван в Съюза от промишлеността на Съюза.
(20)
Поради това тези продукти се смятат за сходни продукти по смисъла на член 1, параграф 4 от основния регламент. 3.
ПРЕГЛЕД С ОГЛЕД ИЗТИЧАНЕ НА СРОКА НА ДЕЙСТВИЕ НА МЕРКИТЕ
3.1.
Заинтересовани страни и изготвяне на извадка (21)
В известието за започване на прегледа с оглед изтичане на срока на действие на мерките Комисията прикани заинтересованите страни да се свържат с нея, за да вземат участие в разследването.
Комисията освен това изрично уведоми заявителя, известните производители от Съюза, производителите в Китай, вносителите и ползвателите от Съюза, за които е известно, че са засегнати, и съответните китайски органи за започването на прегледа с оглед изтичане на срока на действие на мерките и ги прикани да вземат участие в разследването.
(22)
Всички заинтересовани страни имаха възможност да представят коментари относно започването на разследването и да поискат да бъдат изслушани от Комисията и/или от служителя по изслушванията при търговските процедури.
(23)
В известието за започване Комисията посочи, че може да състави извадка от заинтересованите страни в съответствие с член 17 от основния регламент.
3.1.1.
Изготвяне на извадка от производители от Съюза
(24)
В известието за започване на прегледа с оглед изтичане на срока на действие на мерките Комисията посочи, че е направила временен подбор на извадка от производители от Съюза.
Комисията подбра извадката въз основа на обема на производството и продажбите, като взе предвид географското им местоположение.
Тази извадка се състои от трима производители от Съюза.
Включените в извадката производители от Съюза представляваха над 50 % от изчисленото общо производство и обем на продажбите в ЕС на сходния продукт в Съюза.
В съответствие с член 17, параграф 2 от основния регламент Комисията прикани заинтересованите страни да представят коментари относно временната извадка.
Нито една заинтересована страна не представи коментари относно временната извадка, която беше потвърдена като окончателна.
Извадката е представителна за промишлеността на Съюза.